**Киімдер дүкеніне саяхат**

**Білім беру саласы**: «Таным»  
Ұйымдастырылған оқу іс - әрекеті Қоршаған ортамен таныстыру  
Лексикалық тақырып: «Киімдер»  
Оқу іс - әрекетінің тақырыбы: «Киімдер дүкеніне саяхат»  
Мақсаты: Киімдер туралы түсініктерін кеңейту, олардың атын атап қандай материалдан жасалғанын және не үшін керек екенін айтып тани білуге үйрету. Киімдердің түстері, пішіндері туралы түсініктерін қалыптастыру. Қарым – қатынас дағдысын жетілдіру, киімді таза, әрі ұқыпты ұстауға тәрбиелеу.  
Түзете – дамыту мақсаты: Балалардың сөздік қорын толықтыру, сөйлеу тілін дамыту.  
Танымдық қабілеттіліктерін жетілдіру, ойлауын, жалпы және ұсақ қол моторикасын дамыту.  
Сөздік жұмыс: Киімдер, бас киім, киім дүкені, малақай, күрте, қолғап, етік, бәтеңке т. б  
**Шаттық шеңбер  
Орнымыздан тұрайық  
Шаттық шеңбер құрайық  
Таза ауаны жұтайық  
Күннің нұрын алайық  
Мейірімділік шуағын  
Жүрекке әкеліп жинайық  
Жиналған жылы шуақты  
Қонақтарға шашайық**

Балалар қазір жылдың қай мезгілі?  
- Қыста күн қандай болады?  
- Қар жауып, күн салқын болады. Біздер тоңбас үшін не істейміз?  
- Жылы киімдер киеміз. Қане мына суретке қарап киімдердің  
атын атайықшы. Қалпақ, кеудеше, күрте, қолғап, тон, етік, жемпір,  
және т. б түрлері бар.  
Түсі қандай, неден тігілген? Осындай киімнің түрлерін көріп танысу үшін «Киім дүкеніне» саяхатқа барайық. Ол үшін жылы киінуіміз қажет, қимыл - қозғалыспен көрсетеді.  
Шалбардың бір балағын,  
Содан соң екінші балағы  
Енді белді көтерелік әдемі.  
Күртенің оң қолы,  
Күртенің сол қолы.  
Түймеледік жоғарыдан - төменге.  
Ал енді етік кидік, жорыта жолға шықтық  
Гу - гу, гу - гу деген дыбыс шығады бұл ненің даусы Балалар қазір біз кемеге отырып жағалаудағы дүкенге барамыз, (балалар көңілді кемеге отырады)  
Балалар біз дүкенге келдік мынау киім  
сататын дүкен, сөрелерде түрлі киімдер тұр сендерге таныстырайын: мынау қыздарға арналған көйлек, мынау жиде, мынау күрте, мынау тон, мынау шалбар, мынау бас киім, мынау етік, бәтеңке т. б  
Балалар мынау кім?  
Дүкеншіге амандасайықшы  
Дүкенші апайдан киімдер сатып алайық, мына күрте қанша тұрады, маған беріңізші?  
Мына баскиім қанша тұрады?  
Ал мына етік қанша тұрады?  
Барлығы қанша тұрады?  
Мақсаты: балаларға өздерінің киімдерінің түр, түсін тануға және оларды тез арада киуге дағдыландыру. Шапшаңдыққа, ептілікке, ұқыптылыққа баулу.  
Балалар енді кемеге отырып тобымызға қайтайық.  
Фонематикалық жаттығу: гу – гу – гу  
Логоритмикалық жаттығу:  
Орнымыздан тұрайық.  
Қолымызды созайық,  
Оңға қарай, иіліп,  
Солға қарай иіліп,  
Белімізді жазайық.  
Жұмбақтар:  
1. Адамның сәні, онсыз жоқ мәні  
2. Ерте тұрдым да, қос жолға түстім  
3. Күні бойы жүргіздім, босағада қалдырдым.  
Олай болса біздер өз балабақшамызға оралайық, біздер қайда отырып барамыз? Барлық балалар көңілді кемеге отырып балабақшаға оралады.  
Педагог топта дайын көйлек үлгісін әшекейлеуді ұсынады, жұмыс тәсілін көрсету.  
Сары, қызыл, көк түсті дөңгелектермен көйлекті әшекейлейді, өрнек құрайды, өлең жолын оқу арқылы қағазға жапсырту.  
Қуыршақтың көйлегін,  
Кестелейік өрнекпен.  
Қолға алып қағазды  
Жапсыруды үйрен сен.  
Жай саз әуенімен балалар жапсыру жұмысын жасайды.  
Педагог тақтаға киімдердің суреттерін іледі  
Мынау не? сұрақтарын қою арқылы киім түрлерін айтады. Мынау көйлек түсі қандай?  
Мынау шалбар түсі, пішіні қандай?  
Киім дүкенінде нелермен таныстық?  
Киімдерді неден тігеді екен?  
Сендер қандай киімдерді білесіздер?  
Қандай ойындар ойнадыңдар?  
Бүгін барлықтарыңызда оқу іс - әрекетіне жақсы қатыстыңыздар рахмет.

Қысқы киімдер (дидактикалық ойын)

Білім беру саласы: Қатынас  
Ұйымдастырылған оқу іс - әрекеті: Көркем әдебиет  
Тақырыбы: «Қысқы киімдер» (дидактикалық ойын)  
Мақсаты: Дербес ойындарда меңгерген қимылдарын беруге мүмкіндік беру. Түрлі киім атауларын (пальто, етік, құлақшын) атап айтуға үйрету, сөздік қорын кеңейту. Дыбыстарды және сөздерді анық айтуға үйрету.  
Көрнекілігі: суреттер, ойыншықтар, магнитті тақта, қуыршақ, қыстық киімдер, үлестірмелі материалдар.  
Әрекет кезеңі  
Мотивациялық қозғаушы  
Тәрбиешінің іс - әрекеті  
**Шаттық шеңбер  
Орнымыздан тұрайық  
Шаттық шеңбер құрайық  
Таза ауаны жұтайық  
Күннің нұрын алайық  
Мейірімділік шуағын  
Жүрекке әкеліп жинайық  
Жиналған жылы шуақты  
Қонақтарға шашайық**  
Балалар бүгінгі оқу іс - әрекетімізде қызықты ойын ойнаймыз. Өткен оқу іс - әрекетінде біз сендермен «Қуыршақты киіндіреміз» тақырыбында өттік. Ал бүгін мен сендермен қыстық киімдермен танысамыз.  
- Қыста күн қандай болады?  
- Қар жауып, күн салқын болады. Біздер тоңбас үшін не істейміз?  
- Жылы киімдер киеміз. Қане мына суретке қарап киімдердің  
атын атайықшы. Қалпақ, кеудеше, күрте, қолғап, тон, етік, жемпір,  
сырмақ және т. б түрлері бар.  
Ал балалар балалар  
Енді бері қараңдар  
Бізге қонақ келмекші  
Сендерді бір көрмекші  
Қандай киімдер біледі деп  
Ойын ойнатып көрмекші  
Қонағымыз келсін бе?  
«Тосын сый»: Есік қағылып ортаға қуыршақ кіріп келеді.  
- Балалар, мына қуыршақты таныдыңдар ма?  
- Бұл қуыршаққа ат қояйықшы.  
- Оны кім деп атаймыз?  
- Сәуле деп ат қоямыз ба?  
- Балбөбек тобында балалар қыстық киімдерді жақсы біледі деген соң, сендерді көрейін деп әдейі келіпті.  
«Тосын сый»: Балалар мен тоңып қалдым маған жылы киімдер кигізіп беріңдерші, мен қатты тоңып қалдым. Сендер мені жылы киіндіріп берсеңдер мен сендермен ойын ойнаймын.  
Рахмет балала! Қандай тамаша. Сендерге бір қызықты ойын әкелдім.